ACORD-CADRU de PRESTARE DE SERVICII

* PROIECT –

nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_

*În temeiul prevederilor Legii nr. 98/2016 privind achizițiile publice, cu modificările și completările ulterioare, s-a încheiat prezentul acord-cadru de prestare de servicii, între:*

# Părțile acordului-cadru

## **MINISTERUL FINANŢELOR**, cu sediul în București, B-dul Libertății, nr.16, sector 5, telefon 021.226.11.12, fax 021.319.97.92, cod fiscal 4221306, cont RO82TREZ23A545000202500X deschis la Activitatea de Trezorerie și Contabilitate Publică a Municipiului București, reprezentat prin domnul Petronel MUNTEANU – Secretar General Adjunct, pentru Ordonator principal de credite în calitate de **promitent –** **beneficiar**, pe de o parte

şi

## SC ...................................., cu sediul în ..........................., telefon ....................., fax ......................, număr de înmatriculare la Registrul Comerțului ............................, cod fiscal ....................., cont ..............................................................................., deschis la Trezoreria......................., reprezentată prin ...................................., în calitate de **promitent –** **prestator**, pe de altă parte.

# Definiţii

În prezentul acord-cadru următorii termeni vor fi interpretaţi astfel:

1. **acord-cadru** – prezentul acord-cadru şi toate anexele sale;
2. **promitent –** **beneficiar şi promitent –** **prestator** – părţile contractante, aşa cum sunt acestea numite în prezentul acord-cadru;
3. **preţul acordului-cadru** – preţul plătibil promitentului – prestator de către promitentul – beneficiar, în baza contractului subsecvent, pentru îndeplinirea integrală şi corespunzătoare a tuturor obligaţiilor asumate prin acordul-cadru;
4. **servicii** *–* activităţi a căror prestare face obiectul acordului-cadru;
5. **forţa majoră** – reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea acordului-cadru; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.

# Interpretare

## În prezentul acord-cadru, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

## Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

# Scopul și obiectul acordului-cadru

## Scopul acordului-cadru îl reprezintă stabilirea condiţiilor esenţiale care vor guverna contractele subsecvente ce urmează a fi încheiate pe durata derulării prezentului acord-cadru.

## Obiectul acordului-cadru este prestarea de servicii de asistență/consultanță juridică pentru implementarea de acorduri-cadru de tip ISDA Master Derivative Agreement (negociere, încheiere) și realizarea de tranzacții cu instrumente financiare derivate, respectiv pentru swap pe rata dobânzii, swap valutar și swap pe valute încrucișate, prevăzute la pct. I din Specificațiile tehnice, respectiv:

**- în baza dreptului englez:**

* 1. Consultanță pentru negocierea și încheierea acordurilor-cadru ISDA Master Derivative Agreement, utilizând ca referință modelul de contract în baza căruia MF a încheiat deja acorduri-cadru ISDA cu primele 6 contrapartide, în vederea realizării de tranzacții cu instrumente financiare derivate respectiv pentru swap pe rata dobânzii, swap valutar și swap pe valute încrucișate cu 6 contrapartide, care activează pe piețele în EURO, USD și YEN. Beneficiarul va pune la dispoziția prestatorului, modelul de contract cadru ISDA.
	2. Consultanță pentru realizarea a 5 (cinci) tranzacții de swap, în funcție de condițiile pieței, precum și pentru încheierea confirmărilor asociate acestora.
* **în baza dreptului român:** Consultanță privind încheierea documentației contractuale pentru utilizarea instrumentelor financiare derivate respectiv pentru swap valutar și swap pe rată de dobândă și swap pe valute încrucișate.

# Prețurile unitare, valoarea maximă a acordului-cadru și modalități de plată

## Preţul convenit pentru îndeplinirea acordului-cadru, plătibil promitentului – prestator de către promitentul – beneficiar, este de **....................lei fără TVA**, respectiv **.................... leiTVA inclus**, defalcat după cum urmează:

|  |  |  |  |  |
| --- | --- | --- | --- | --- |
| **Nr. crt.** | **Tip Serviciu** | **Efort maxim estimat** **(ore-om)** | **Tarif /****ora-om****(lei fără TVA)** | **Preț total ofertat****(lei fără TVA)** |
| 1 | * **în baza dreptului englez:**

Consultanță pentru negocierea și încheierea acordurilor-cadru ISDA Master Derivative Agreement utilizând ca referință modelul de contract în baza căruia MF a încheiat deja acorduri-cadru ISDA cu primele 6 contrapartide în vederea realizării de tranzacții cu instrumente financiare derivate, respectiv pentru swap pe rata dobânzii, swap valutar și swap pe valute încrucișate cu 6 contrapartide, care activează pe piețele în EURO, USD și YEN. | 120 |  |  |
| 2 | * **în baza dreptului român:**

Consultanță privind încheierea documentației contractuale pentru utilizarea instrumentelor financiare derivate, respectiv pentru swap valutar, swap pe rată de dobândă, și swap pe valute încrucișate | 50 |  |  |
| 3 | * **în baza dreptului englez:**

Consultanță pentru realizarea a 5 (cinci) tranzacții de swap, în funcție de condițiile pieței, precum și pentru încheierea confirmărilor asociate acestora. | 125 |  |  |
|  | **Total** | 295 ore-om |  |  |

## Prețul serviciilor de asistență/consultanță juridică pentru încheierea de acorduri-cadru de tip ISDA Master Derivative Agreement și realizarea de tranzacții cu instrumente financiare derivate va fi stabilit în contractele subsecvente în funcţie de tipul și efortul aferent serviciilor solicitate de promitentul – beneficiar și nu va depăși suma pe categorie de serviciu specificată în Oferta financiară.

## În perioada cuprinsă între momentul încheierii prezentului acord-cadru şi semnarea contractului subsecvent de asistență/consultanță juridică pentru încheierea de acorduri-cadru de tip ISDA Master Derivative Agreement și realizarea de tranzacții cu instrumente financiare derivate , promitentul – prestator nu este îndreptățit să pretindă promitentului – beneficiar să efectueze plăți în baza prezentului acord-cadru.

## Plata se face doar pentru serviciile de asistență/consultanță juridică pentru încheierea de acorduri-cadru de tip ISDA Master Derivative Agreement și realizarea de tranzacții cu instrumente financiare derivate prestate efectiv de către promitentul – prestator, încheierea prezentului acord-cadru negenerând nicio obligaţie financiară pentru promitentul – beneficiar, obligaţiile financiare ale părților fiind stipulate în contractul subsecvent.

## Facturile corespunzătoare serviciilor prestate vor fi redactate defalcându-se activitățile/sub-activitățile care sunt precizate şi solicitate în contractul subsecvent, precum şi cheltuielile aferente. Plata serviciilor prestate în baza contractelor subsecvente se va efectua în lei, în contul promitentului – prestator.

# Ajustarea preţului acordului cadru

## Pentru seviciile efectiv prestate, plăţile datorate de către promitentul beneficiar promitentului prestator sunt cele declarate în Propunerea financiară, anexă la acord cadru.

## Pentru priimul an de acord cadru, prețul rămâne ferm.

## Pentru ultimi doi ani, prețurile unitare ale serviciilor pot fi ajustate pe baza Indicelui prețurilor de consum (IPC) pentru servicii, comunicat de Institutul Național de Statistică (INS), după următoarea formulă de calcul:

##  Pua = Pui x IPC pentru servicii / 100, unde:

##  Pua = prețul unitar actualizat

## Pui = prețul unitar inițial ofertat, valabil la semnarea acordului cadru

##  IPC pentru servicii = Indicelui prețurilor de consum pentru servicii, comunicat de Institutul Național de Statistică.

##  Sursa informațiilor cu privire la evoluția IPC: <http://www.insse.ro>.

Se va lua în considerare IPC pentru perioada curentă reprezentată de luna anterioară celei în care se întocmește contractul subsecvent (dacă există date publicate de INS; în caz contrar, se va lua în considerare ultima lună disponibilă pe site-ul INS) raportată la perioada de referință reprezentată de aceeași lună a anului anterior (de exemplu: pentru un contract subsecvent care se va încheia în luna decembrie 2024, perioada de referință este noiembrie 2024 față de noiembrie 2023).

# Valabilitatea acordului-cadru și termenul de execuție a obligațiilor

## Valabilitatea prezentului acord-cadru începe de la data semnării lui de către ambele părți și se termină la epuizarea convențională sau legală a oricărui efect pe care îl produce.

## Perioada pentru prestarea serviciilor este de 36 de luni de la data semnării prezentului acord-cadru de către ambele părți.

# Documentele acordului-cadru

## Documentele acordului-cadru sunt:

1. Specificațiile tehnice și eventualele clarificări – Anexa nr. 1;
2. Oferta tehnică și eventualele clarificări – Anexa nr. 2;
3. Oferta financiară și eventualele clarificări – Anexa nr. 3;
4. Contractul/acordul de asociere (dacă este cazul) – Anexa nr. 4.

## În cazul apariţiei de neconcordanțe între propunerea tehnică și specificațiile tehnice, primează prevederile din specificațiile tehnice.

# Obligaţiile promitentului – prestator

## Promitentul – prestator are obligaţia de a presta serviciile prevăzute în prezentul acord-cadru cu profesionalismul şi promptitudinea cuvenite angajamentului asumat și în conformitate cu cerințele din Specificațiile tehnice și din Oferta tehnică.

## Promitentul – prestator are obligaţia de a supraveghea prestarea serviciilor, de a asigura resursele umane, materiale, echipamentele sau altele asemenea, necesare pentru îndeplinirea acordului-cadru şi a contractelor subsecvente.

## Promitentul – prestator se obligă să despăgubească promitentul – beneficiar împotriva oricăror:

* + 1. reclamaţii şi acţiuni în justiţie, ce rezultă din încălcarea unor drepturi de proprietate intelectuală legate de serviciile prestate în baza acordului-cadru şi
		2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea specificațiilor tehnice întocmite de către promitentul – beneficiar.

## Promitentul – prestator are obligaţia de a depune toate diligențele pentru îndeplinirea contractului subsecvent.

## Promitentul – prestator îşi va desemna reprezentanți care vor fi responsabili cu toate comunicările cu promitentul – beneficiar ulterioare încheierii acordului-cadru.

## Pe durata derulării prezentului acord-cadru, promitentul – prestator are obligaţia de a informa promitentul – beneficiar despre apariţia situaţiilor de conflict de interese şi de a lua toate măsurile legale pentru înlăturarea lor.

## Promitentul – prestator este pe deplin responsabil pentru calitatea serviciilor prestate.

## Promitentul – prestator este răspunzător atât de oportunitatea şi legalitatea tuturor operațiunilor şi metodelor de prestare utilizate, cât şi de calificarea personalului folosit pe toată durata prezentului acord-cadru.

# Obligaţiile promitentului – beneficiar

## Promitentul – beneficiar se obligă să plătească preţul serviciilor prestate, în conformitate cu prevederile art.6 alin.(1) lit.a) din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

## Promitentul – beneficiar are obligația de a nu încheia cu alți operatori economici, pe durata acordului-cadru, un contract având ca obiect achiziționarea serviciilor care fac obiectul prezentului acord-cadru, cu excepția situației în care operatorul economic semnatar al acordului-cadru, nu mai are capacitatea de a răspunde solicitărilor promitentului – beneficiar.

## În baza prezentului acord-cadru, promitentul – beneficiar va încheia contracte subsecvente, ori de câte ori intenționează să achiziționeze serviciile care fac obiectul prezentului acord-cadru, cu respectarea condițiilor esențiale stabilite la încheierea acestuia.

## Promitentul – beneficiar se obligă să pună la dispoziţia promitentului – prestator orice informaţii şi/sau facilităţi pe care le consideră relevante şi necesare pentru îndeplinirea acordului-cadru.

# Caracterul confidenţial al acordului-cadru

## Fără a aduce atingere derulării şi execuţiei prezentului acord-cadru, promitentul – beneficiar are obligaţia de a asigura garantarea protejării acelor informaţii pe care promitentul – prestator le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce privește secretul comercial și proprietatea intelectuală.

## Promitentul – prestator va trata toate documentele și informațiile care îi sunt puse la dispoziție referitoare la acordul-cadru ca având caracter personal și confidențial, cu excepția celor care, făcând parte din dosarul achiziției publice, așa cum acesta este definit în Legea nr. 98/2016 privind achizițiile publice, cu modificările și completările ulterioare, au caracter de informație publică. Promitentul – prestator nu va publica sau divulga nicio informație cu privire la acordul-cadru fără acordul scris, prealabil, al promitentului – beneficiar.

## Promitentul – prestator va asigura confidențialitatea informaţiilor și protecția datelor cu caracter personal la care are acces şi se va asigura că, atât pe perioada de derulare a acordului-cadru, cât şi după încetarea acestuia, informaţiile sau documentele la care a avut acces nu vor fi utilizate în alt scop decât pentru îndeplinirea obligaţiilor contractuale.

## Promitentul – prestator are obligația de a instrui personalul folosit în scopul îndeplinirii acordului-cadru pentru ca acesta să asigure păstrarea confidențialității informațiilor și securitatea documentelor, datelor și bunurilor cu care intră în contact în timpul prestării serviciilor care fac obiectul acordului-cadru.

# Sancţiuni pentru neîndeplinirea obligațiilor

## În cazul în care promitentul – prestator, din vina sa exclusivă, nu își onorează obligaţiile stabilite prin prezentul acord-cadru, începând cu ziua următoare promitentul – beneficiar are dreptul de a deduce din valoarea contractului subsecvent, dobânda legală penalizatoare prevăzută la art.3 alin.(21) din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, aprobată prin Legea nr. 43/2012, cu modificările şi completările ulterioare, calculată la valoarea obligației neîndeplinite.

## În cazul în care promitentul – beneficiar, din vina sa exclusivă, nu îşi onorează obligaţiile în termenul prevăzut la art.10.1, promitentul – prestator are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile art.4 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

## Nerespectarea obligaţiilor asumate prin prezentul acord-cadru de către una dintre părţi, în mod culpabil, dă dreptul părţii lezate de a cere rezilierea acordului-cadru şi de a pretinde plata de daune-interese.

##  (1) Promitentul – beneficiar are dreptul de a considera acord-cadru ca fiind reziliat de plin drept, fără punerea în întârziere şi fără intervenţia vreunei autorităţi sau instanţe de judecată printr-o notificare scrisă adresată promitentului – prestator, fără plata vreunei compensaţii către promitentul – prestator, dacă acesta din urmă nu îşi îndeplineşte obligaţiile conform prevederilor contractuale şi documentelor acordului-cadru.

## (2) În situaţiile prevăzute la alin.(1), dacă promitentul – beneficiar consideră acordul-cadru ca fiind reziliat de plin drept, acesta are dreptul de a solicita plata de daune-interese.

## Promitentul – beneficiar îşi rezervă dreptul de a denunţa unilateral acordul-cadru, printr-o notificare scrisă adresată promitentului – prestator, fără nicio compensaţie, dacă acesta din urmă intră în procedura falimentului, cu condiţia ca această denunţare să nu prejudicieze sau să afecteze dreptul la acţiune sau despăgubire pentru promitentul – prestator. În acest caz, promitentul – prestator are dreptul de a pretinde numai plata corespunzătoare pentru partea din acordul-cadru îndeplinită până la data denunţării unilaterale a acordului-cadru.

## În cazul în care promitentul – prestator semnatar al prezentului acord-cadru, căruia promitentul – beneficiar îi transmite un contract subsecvent, nu mai are capacitatea de a răspunde solicitării, din propria culpă, prezentul acord-cadru se consideră reziliat de plin drept, fără a fi necesară intervenția instanței de judecată, de la data la care promitentul – prestator transmite comunicarea privind incapacitatea de a răspunde solicitării.

# Cesiunea

## Promitentul – prestator poate transmite, total sau parțial, prin acte juridice, creanțele născute din prezentul acord-cadru numai cu acordul prealabil, exprimat în scris, al promitentului – beneficiar.

## Promitentul – prestator nu poate transmite, total sau parțial, obligaţiile ce îi revin în temeiul prezentului acord-cadru.

## Încălcarea prevederilor art.13.1 și art.13.2 dă dreptul promitentului – beneficiar la aplicarea pactului comisoriu reglementat de art.1553 alin.(2) teza finală din Legea nr. 287/2009 privind Codul civil, republicată cu modificările ulterioare, acordul-cadru desfiinţându-se de plin drept, fără punere în întârziere, fără acţiune în justiţie şi fără nicio altă formalitate prealabilă.

# Încetarea acordului-cadru

## Acordul-cadru încetează, în condițiile legii, în conformitate cu prevederile art.1321 din Legea nr. 287/2009 privind Codul civil, republicată cu modificările ulterioare, în următoarele cazuri:

1. executarea integrală a obligațiilor promitentului – prestator și promitentului – beneficiar, așa cum sunt acestea prevăzute în prezentul acord-cadru;
2. acordul de voinţă al părţilor;
3. rezilierea acordului-cadru în condițiile art.12.3, art.12.4 și art.13.3.

## (1) Promitentul – beneficiar are dreptul de a denunţa unilateral acordul-cadru, printr-o notificare prealabilă adresată promitentului – prestator, în condițiile prevăzute la art.222 și art.223 din Legea nr. 98/2016 privind achizițiile publice, cu modificările și completările ulterioare.

(2) Notificarea va fi transmisă de către promitentul – beneficiar cu cel puțin 15 zile înainte.

# Forţa majoră

## Forţa majoră este constatată de o autoritate competentă.

## Forţa majoră exonerează părţile contractante de îndeplinirea obligaţiilor asumate prin prezentul acord-cadru, pe toată perioada în care aceasta acţionează.

## Îndeplinirea acordului-cadru va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

## Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

## Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 10 zile de la încetare.

## Dacă forţa majoră acţionează sau se estimează că va acţiona o perioadă mai mare de o lună, fiecare parte va avea dreptul să notifice celeilalte părţi încetarea de drept a prezentului acord-cadru, fără ca vreuna din părţi să poată pretinde celeilalte daune-interese.

# Soluţionarea litigiilor

## Promitentul – beneficiar şi promitentul – prestator vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea acordului-cadru.

## Dacă, după 15 zile de la începerea acestor tratative, promitentul – beneficiar şi promitentul – prestator nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti din România.

# Amendamente

Părţile contractante au dreptul, pe durata îndeplinirii acordului-cadru, de a conveni modificarea clauzelor acestuia prin acte adiţionale, încheiate în condițiile legii.

# Limba care guvernează acordul-cadru

Limba care guvernează acordul-cadru este limba română.

# Comunicări

##  (1) Orice comunicare între părţi, referitoare la îndeplinirea prezentului acord-cadru, trebuie să fie transmisă în scris, în limba română sau în limba engleză.

## (2) Orice document scris trebuie înregistrat atât în momentul transmiterii, cât şi în momentul primirii.

## Comunicările între părţi se pot face şi prin fax sau e-mail, cu condiţia confirmării primirii comunicării. În situația în care comunicările dintre părţi se fac prin intermediul poștei electronice sau al faxului şi sunt dublate de transmiterea acelorași documente şi prin poștă, data comunicării va fi considerată cea la care se înregistrează exemplarele transmise prin poștă.

# Legea aplicabilă acordului-cadru

Acordul-cadru va fi interpretat conform legilor din România.

Părţile au înţeles să încheie prezentul acord-cadru în 2 (două) exemplare, câte unul pentru fiecare parte.

**Proiect de acord cadru avizat în faza de documentație**

|  |  |
| --- | --- |
| **Promitent-Beneficiar,** | **Promitent-Prestator,** |
| **Ministerul Finanțelor** Ordonator principal de credite,Secretar General Adjunct,**Petronel MUNTEANU****SECRETAR DE STAT** Mihai DIACONU**DIRECŢIA GENERALĂ JURIDICĂ**Director General,Ciprian-Sebastian BADEA | S.C. ………….Reprezentant legalPrenume NUME |
| **DIRECŢIA GENERALĂ ECONOMICĂ**Director General,**Lăcrămioara ALEXANDRU** |  |
| **DIRECȚIA GENERALĂ DE TREZORERIE****ȘI DATORIE PUBLICĂ**Director GENERAL,Ștefan NANU |  |
| **DIRECŢIA GENERALĂ DE SERVICII INTERNE ȘI ACHIZIȚII PUBLICE**,Director general,Cornelia NAGY**Director General Adjunct,**Claudiu PÂRVU**Șef serviciu,**Marius TĂNASIEÎntocmit,Consilier Achiziții publice - superiorFlorina RADU  |  |